《即事》
宋代·吕本中

清阴庭中槐，绿润墙外草。职事苦见妨，令人恶怀抱。

朋从多飘徙，今我独枮槁。高床书数帙，时节岂不好。

不能遂尔去，但觉归思浩。人情便久习，世态嫌衰老。

闭门了残诗，昔者迹已扫。何时北窗风，清尊为君倒。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。